З першага красавіка ад яго адгаліноўваецца самастойная юрыдычная асоба – гандлёвае ўнітарнае прадпрыемства “Валожынгандаль”, якое аб’яднае ўсе непрадуктовыя магазіны спажывецкай кааперацыі. На сённяшні дзень у раёне іх засталося ўсяго пяць — Універмаг і “Будаўнік” у райцэнтры, магазіны № 110 і № 112 у Івянцы і № 192 у аграгарадку Пяршаі. Завяршаецца працэдура афармлення. У Міністэрстве юстыцыі Рэспублікі Беларусь ужо ўзгоднена найменне дадзенага прадпрыемства, распрацаваны яго Статут, вызначана арганізацыйная структура і зацверджаны штатны расклад. У прадпрыемства будзе асобны банкаўскі рахунак.